Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A Szoctv.-t módosító 2004. évi CXXXVI. törvény újraszabályozta a rendszeres szociális segélyben részesülõk együttmûködési kötelezettségét.
Paragraph Index: 322

2005. november 1-je és 2006. július 1-je között az álláskeresési nyilvántartásból való törlésre hivatkozással szüntették meg. Véleményünk szerint méltánytalan, hogy a korábbi szabályozás alapján azonos szankcióval sújtották azokat, akik a felajánlott és megfelelõ munkalehetõséget elutasították, és azokat, akik pusztán tévedésbõl, illetve a szükséges információk hiányában mulasztottak. A rendszeres szociális segélyben, valamint az álláskeresési támogatásban részesülõk számára elõírt együttmûködési kötelezettség jogi szabályozásának ellentmondásaival megkerestük a szociális és munkaügyi minisztert, a felvetett problémákra a szaktárca nem reagált egyértelmûen, azokat a Szoctv. 2006. évi módosításával megoldottnak tekintette. A másik gond, amit a panaszosok jeleztek a Szoctv. módosításával kapcsolatban, hogy a rendszeres szociális segély fogyasztási egységhez kapcsolt kiszámítása félreértésre ad okot. Az egyik településen 2006. július 1-je elõtt a közös családban élõ férj és feleség személyenként 18 060 forint, vagyis összesen 36 120 forint rendszeres szociális segélyben részesült. A törvényi szabályozás módosítása következtében már csak a család egy tagja, jelen esetben a feleség részére volt a segély megállapítható. Ennek összegét 26 058 forintban határozták meg, amely 10 000 forinttal kevesebb, mint amit a család korábban kapott. A határozat indokolásából kitûnik, hogy a család tényleges összjövedelmének meghatározásakor beszámították a férj részére korábban folyósított, ám idõközben megszüntetett rendszeres szociális segély összegét is. Álláspontunk szerint a településen kialakított segélyezési gyakorlat nincs összhangban a Szoctv. elõírásaival. A szociális hatósági jogköröket gyakorló polgármester által alkalmazott téves, jogsértõ számítási mód következtében a család alacsonyabb összegû rendszeres szociális segélyben részesült, mint ami a Szoctv. rendelkezései alapján õket megillette volna. Valószínûsíthetõ az is, hogy más helyi lakos esetében sem állapították meg jogszerûen a rendszeres szociális segély összegét. A rendszeres szociális segély megállapítására akkor van lehetõség, ha az aktív korú személy egészségkárosodott vagy nem foglalkoztatott, feltéve, hogy saját maga és családjának megélhetése más módon nem biztosított. A Szoctv. 37. § (4) bekezdése értelmében akkor nem biztosított a megélhetés, ha a családnak az egy fogyasztási egységre jutó havi jövedelme nem haladja meg az öregségi nyugdíj mindenkori legkisebb összegének 90%-át és vagyona nincs. A Szoctv. 37/E. § (1) bekezdése kimondja, hogy a rendszeres szociális segély havi összege a családi jövedelemhatár összegének és a jogosult családja tényleges havi összjövedelmének különbözete. A családi jövedelemhatár összege megegyezik a család fogyasztási egységeihez tartozó arányszámok összegének és az öregségi nyugdíj mindenkori legkisebb összege 90%-ának szorzatával. A Szoctv. 37/A. § (6) bekezdése kimondja, hogy „a családi jövedelemszámításnál a rendszeres szociális segélyt igénylõ részére a kérelem benyújtását megelõzõen folyósított rendszeres pénzellátás összegét, valamint a keresõtevékenységbõl származó jövedelmet figyelmen kívül kell hagyni”. Miután a Szoctv. hivatkozott szakasza kizárólag a segélyt igénylõt nevesíti, egyes önkormányzatok arra a következtetésre jutottak, hogy a közös háztartásban élõ családtag részére megállapított rendszeres szociális segély összegét be kell számítani a család összjövedelmébe. Ez az értelmezés álláspontunk szerint nem helytálló, nincs összhangban a jogalkotó szándékával. A Szoctv. 4. § (1) bekezdés a) pontja szerint e törvény alkalmazásában jövedelem: a személyi jövedelemadóról szóló törvényben jövedelemként meghatározott, belföldrõl vagy külföldrõl származó vagyoni érték (bevétel).

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes